Беларуская мова. Наш гонар, наша слава, наша сіла, наша мудрасць, наша вялікасць, наша сутнасць, наша вечнасць і адначасова наш боль, наш клопат, наша занепакоенасць, нашы слёзы, наш крык аб дапамозе… Тое, што беларуская мова сёння знаходзіцца не ў лепшым стане, зусім не адпавядаючы статусу дзяржаўнай — факт. Чаму так адбылося, чаму зусім невялікая частка насельніцтва ведае родную мову? Пытанні досыць рытарычныя. А вось, што можна зрабіць, у тым ліку і ў нашым асобна ўзятым раёне, каб беларуская мова заняла свой пачэсны пасад між народамі — пытанне ўжо зусім іншага кшталту, і адказ на яго залежыць ад кожнага з нас.